Gandia incorpora 17 nous agents a la plantilla de la Policia Local
04 agost 2020

## Gandia incorpora 17 nous agents a la plantilla de la Policia Local04 agost 2020Última actualització: 14 juliol 2025

![](../gestion/img/ao6700-copia.jpg)  
  

El regidor delegat de Seguretat, **Nacho Arnau** ha informat que aquesta setmana ja s'han incorporat a la plantilla tretze nous agents de mobilitat als quals també se sumen quatre interins.  
"_Com regidor hui és un dia important perquè portem un temps treballant a augmentar la plantilla per compensar la baixa taxa de reposició que se'ns imposa i l'envelliment de la plantilla_" va explicar Nacho Arnau.

L'edil ha recordat que els processos selectius que s'havien posat en marxa van ser suspesos durant l'estat d'alarma i ara, una vegada represos, els nous agents s'incorporen a la plantilla per augmentar la presència policial de proximitat i en els barris a més de reforçar el dispositiu especial de seguretat posat en marxa a la platja durant la campanya estival.

"_A poc a poc anem reprenent la normalitat amb aquestes incorporacions i, una vegada finalitzat el torn de mobilitat, ja tenim en marxa el procés selectiu per incorporar 34 nous efectius a la plantilla en el torn lliure_" va explicar Arnau qui ha volgut agrair la tasca que realitza el regidor Jose Manuel Prieto des del seu departament "_perquè aquest i altres molts expedients arriben a bon terme_".

[Twittear](https://twitter.com/share)